Diari Oficial de la Generalitat Valenciana


Sumari del DOGV 5278, del 12-06-2006 (2006/6200)

Informació pública de la modificació número 1 del projecte d'urbanització del sector D.
---------------------------------------------------------------------------------------

### Dades del document

Número de DOGV
:   5278

Data del DOGV
:   12-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6200


Organisme emissor
:   Ajuntament de Xirivella

Tipus de document
:   Anunci

Informació pública de la modificació número 1 del projecte d'urbanització del sector D. [2006/S6200]  
La Junta de Govern Local, en sessió número 6/2006, celebrada el dia 4 d'abril de 2006 va adoptar, entre altres, l'acord següent:  
«6.1.7. Expedient d'aprovació de la modificació número 1 del projecte d'urbanització del sector D, redactat per Enginyeria de Castelló, SL. Per secretària es dóna compte de la modificació del projecte d'urbanització del sector D, redactat per Enginyeria de Castelló, SL, i   
Vist que, amb data 16 de desembre de 1999, el Ple de l'Ajuntament va aprovar el projecte d'urbanització de l'esmentat sector, junt amb l'aprovació del corresponent programa d'actuació integrada, i que esta condiciona l'aprovació definitiva per la Comissió Territorial d'Urbanisme del Pla Parcial que estableix l'ordenació del referit sector, aprovat definitivament per la Comissió esmentada el 30 d'abril de 2002 i publicat en el Butlletí Oficial de la Província de València el 16 de juliol de 2002.  
Vist que, amb data 14 d'octubre de 2005, amb número de registre d'eixida 5868, l'Ajuntament de Xirivella va notificar a l'agent urbanitzador del sector un informe de condicionants i reglamentació d'obligat compliment de les obres d'urbanització de l'esmentat sector.  
Vist que, amb data 5 de gener de 2006, amb registre d'entrada número 194, l'agent urbanitzador del sector D, presenta proposta de modificació número 1 del projecte d'urbanització, que modifica el projecte inicial d'urbanització, aprovat en la data indicada. Així mateix, el 6 de març de 2006, presenta memòria justificativa de la retaxació de càrregues per al desenvolupament de l'actuació integrada de la unitat d'execució única del pla parcial del sector D, a l'objecte de servir d'annex a la modificació del projecte d'urbanització detallat anteriorment.  
Vist que, amb data 16 de febrer de 2006, l'enginyer tècnic municipal ha emés informe en què manifesta que en esta modificació número 1 es resolen els condicionants notificats amb ofici de data 14 d'octubre de 2005.  
Atés que amb data, 4 d'abril de 2006, l'arquitecte municipal ha emés informe.   
Atés allò que disposa l'article 55 en relació amb l'article 53 i concordants de la LRAU.  
Atés el que establix l'article 21.1.j de la Llei 7/1985, de 2 d'abril, Reguladora de les Bases de Règim Local, modificat per la Llei 57/2003, de 16 de desembre, que atribueix la competència a l'alcalde per a l'aprovació dels instruments de gestió urbanística, delegada en la Junta de Govern Local per Decret 3/2004, de 2 de gener, en virtut del que disposa l'article 21.3 de la Llei 7/1985, de 2 d'abril.  
La Junta de Govern Local, sense debat i per unanimitat, acorda:   
Primer. Sotmetre a informació pública la modificació número 1 del projecte d'urbanització i la memòria justificativa de la retaxació de càrregues del sector D, i ordenar la publicació del corresponent edicte en el Diari Oficial de la Generalitat i en un diari no oficial d'àmplia difusió en la localitat afectada, només a l'efecte d'al·legacions, prèvia remissió d'avís amb el seu contingut al domicili fiscal de què consten en el cadastre com a titulars dels drets afectats per l'actuació proposada.   
Segon. Advertir a l'agent urbanitzador, que abans de la publicació del corresponent edicte en el Diari Oficial de la Generalitat i en un diari no oficial, haurà de presentar la modificació número 1 del projecte d'urbanització i el document de retaxació de càrregues, visat pel col·legi professional corresponent».  
Cosa que es fa pública als efectes esmentats, podent els interessats formular al·legacions durant el termini de 20 dies, a partir des de l'última publicació del present anunci en el diari o en el Diari Oficial de la Generalitat.  
Xirivella, 8 de maig de 2006.. El regidor delegat: Joan Antoni Pérez i Domènech.